QuizTaisto

QuizTaisto on ruotsalaisen FEO Media AB:n 3. elokuuta 2012 julkaisema tietovisamobiilipelihttps://sensortower.com/ios/se/feo-media/app/quizkampen/534160175. Peli on saatavilla Androidille, iOSille ja Windows Phonelle.

 Peli 
QuizTaisto on tietovisapeli, jossa kaksi pelaajaa pelaa vastakkain. Kilpailu koostuu kuudesta kierroksesta, jossa jokaisessa molemmilla on kolme nelivaihtoehtoista kysymystäQuizTaisto-peli. Kysymykset ovat molemmille pelaajille samat, ja niissä on aina yksi oikea vaihtoehto. Kysymyskategorioita on 19, ja ne ovat Viihde & media, TV-sarjat, 2000-luku, Elokuvissa, Talous & politiikka, Pelit & Datailu, Urheilu, Musiikki & hittibiisit, Makujen maailma, Kieli & kirjallisuus, Taide & kulttuuri, Tekniikan ihmeet, Tunne kehosi, Tieteen maailma, Historian havinaa, Maailman ympäri, Myytit & uskonnot, Luonnon helmassa ja Sarjakuvat & piirretyt. Pelin voittaa se pelaaja, joka on saanut kuuden kierroksen jälkeen enemmän pisteitä kuin vastapelaajansa.

Peliin voi kirjoittaa myös omia kysymyksiä. Kirjoitettuaan kymmenen kysymystä, pelaaja saa hahmolleen kruunun. Pelaaja voi muokata hahmoa myös ostamalla maksullisen Premium-version.

Pelin ruotsinkielinen alkuperäisversio Quizkampen ilmestyi elokuussa 2012. Suomen versio ilmestyi vuonna 2013. Peli on julkaistu 15 kielellehttps://sensortower.com/ios/publisher/feo-media/534160178/.

 Lähteet 

Luokka:Vuoden 2012 videopelit
Luokka:Tietokilpailuvideopelit
Luokka:IOS-pelit
Luokka:Android-pelit
Luokka:Windows Phone -pelit